《秋晚溪上》
明代·许相卿

坐占清溪瘦石双，风流想像鹿门庞。高歌草泽时空晏，卑睨云台气已降。

老去閒愁消短榼，醉来佳句堕寒江。归舆伊轧松堂晚，零乱残阳上半窗。

作者简介：（1479—?）浙江海宁人，字伯台，晚年自号云村老人。正德十二年进士。世宗即位，授兵科给事中。为给事三年，屡上疏言事，尤极言功臣子弟荫官不及中官厮养，皆不听，遂谢病归。嘉靖八年诏养病三年以上不赴都者，落职闲住，遂废。夏言秉政后，招之，谢勿应。